open-index/open-wikipedia-markdown huggingface dataset:
Էդգարդո Բաուսա

**Էդգարդո Բաուսա** (, ), արգենտինացի ֆուտբոլիստ, մարզիչ։ Հանդես է եկել Արգենտինայի ազգային հավաքականի կազմում, դարձել է 1990 թվականի աշխարհի փոխչեմպիոն։

## Կենսագրություն
Բաուսան իր խաղային կարիերայի մեծ մասն անցկացրել է «Ռոսարիո Սենտրալ»-ի կազմում՝ պաշտպանի դիրքում։ Ընդ որում, ակումբի կազմում 310 խաղում նա խփել է 80 գնդակ, ինչն էլ նրան դարձնել է ֆուտբոլի պատմության մեջ ամենաարդյունավետ պաշտպաններից մեկը։ 1980 (Նասիոնալի մրցաշար) և 1986-1987 թվականներին Բաուսան «Ռոսարիո Սենտրալ»-ի կազմում դարձել է Արգենտինայի չեմպիոն։ 1990 թվականին նա դարձել է աշխարհի փոխչեմպիոն Արգենտինայի հավաքականի կազմում։

Որպես մարզիչ գլխավորել է «Վելես Սարսֆիլդ»-ը, «Կոլոն»-ը, հարազատ «Ռոսարիո Սենտրալ»-ը, Պերուի «Սպորտինգ Կրիստալ»-ը և Էկվադորի «ԼԴՈՒ Կիտո»-ն։ 2005 թվականին «Սպորտինգ Կրիստալ»-ը դարձել է Պերուի չեմպիոն, 2007 թվականին «ԼԴՈւ»-ն դարձել է Էկվադորի չեմպիոն, իսկ 2008 թվականին Լիբերտոդորեսի գավաթի հաղթող։ Բաուսան հենց «ԼԴՈւ»-ի կազմում է հասել մեծագույն նվաճումների՝ որպես մարզիչ։ 20113 թվականին Բաուսան հայտարարել է ֆուտբոլից ժամանակավոր հեռանալու մասին, սակայն տարեվերջին՝ դեկտեմբերին, հայտնի է դարձել, որ նա նշանակվել է «Սան Լորենսո»-ի գլխավոր մարզիչ։

2014 թվականին «Սան Լորենսո»-ին բերել է ակումբի պատմության մեջ առաջին հաղթանակը Լիբերտադորեսի գավաթի խաղարկությունում։

2015 թվականի դեկտեմբերի 7-ին նշանակվել է բրազիլական «Սան Պաուլու» ակումբի մարզիչ։ Պայմանագիրը ստորագրվել է մինչև 2016 թվականի ավարտը։ Բաուսան դարձել է 4-րդ արգենտինացի մարզիչը «Սան Պաուլու»-ի պատմության մեջ, Հիմ Լոպեսից, Արմանդո Ռենգանեսկիից և Խոսե Պոյից հետո։

2016 թվականի օգոստոսի 1-ին, տարբեր թեկնածուների հետ երկարատև բանակցություններից հետո, Բաուսան նշանակվել է Արգենտինայի հավաքականի գլխավոր մարզիչ։ 2016 թվականի օգոստոսի 4-ին դուրս է եկել Սան Պաուլու ակումբի կազմից «Ատլետիկո Մինեյրո»-ի դեմ Բրազիլիայի առաջնության 18-րդ տուրի տնային խաղից հետո (1:2)։ Էդգարդո Բաուսան 5-րդ մարզիչն է, որը «Սան Պաուլու»-ից գնացել է ազգային թիմ Ժորեկայից (Բրազիլիայի հավաքական), Վիսենտե Ֆեոլայից (Բրազիլիայի հավաքական), Այմորե Մորեյրայից (Բրազիլիայի հավաքական) և Խուան Կառլոս Օսորիոյից (Մեքսիկայի հավաքական) հետո։ 2017 թվականի ապրիլի 11-ին Բաուսան հեռացվել է իր պաշտոնից։ Նրա ղեկավարությամբ թիմն անցկացրել է 8 հանդիպում, որոնցից 3-ը հաղթել է, 2-ը ոչ ոքի է խաղացել և 3-ը պարտվել է։

2017 թվականի մայիսին Բաուսան գլխավորել է ԱՄԷ-ի հավաքականը, սակայն աշխատելով ընդամենը երեք հանդիպում՝ տեղափոխվել է Սաուդյան Արաբիայի հավաքական, որի հետ աշխատել է ընդամենը երկու ամիս։

## Տիտղոսներ և ձեռքբերումներ
### Որպես խաղացող
*  Արգենտինայի չեմպիոն (1980, Նասիոնալ, 1986/87)

### Որպես մարզիչ
*  Պերուի չեմպիոն (2005)
*  Էկվադորի չեմպիոն (2007, 2010)
* Լիբերատադորեսի գավաթի դափնեկիր (2008, 2014)
* Ռեկոպայի դափնեկիր ( 2010)
* Հարավային Ամերիկայի գավաթի եզրափակչի մասնակից (2011)
* ԿՈՆՄԵԲՈԼ-ի գավաթի եզրափակչի մասնակից (1998)

## Ծանոթագրություններ

## Արտաքին հղումներ
* Էդգարդո Բաուսայի էջը soccerway.com կայքում
* Бауса возглавил «Аль-Наср»

Կատեգորիա:Արգենտինայի հավաքականի ֆուտբոլիստներ
Կատեգորիա:Արգենտինացի ֆուտբոլային մարզիչներ
Կատեգորիա:Արգենտինացի ֆուտբոլիստներ
Կատեգորիա:Ինդեպենդիենտեի ֆուտբոլիստներ
Կատեգորիա:Ռոսարիո Սենտրալի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Անդրեյ Ֆոմին

**Անդրեյ Ֆոմին** (, ), խորհրդային և ռուս դիվանագետ։ Արտակարգ և լիազոր դեսպան։

## Կենսագրություն
1943 թվականին ավարտել է ԽՍՀՄ արտաքին գործերի նախարարության Նիկոլաևսկի նավաշինարարական ինստիտուտը։

1974 թվականից զբաղվել է դիվանագիտական գործունեությամբ։

* 1946-1954 թվականներին՝ ԽՍՀՄ արտաքին գործերի նախարարության Միավորված ազգերի կազմակերպության հարցերով բաժնի աշխատակից։
* 1954-1955 թվականներին՝ ՄԱԿ-ի ԽՍՀՄ մշտական ներկայացուցչության առաջին քարտուղար։
* 1955-1957 թվականներին՝ ՄԱԿ-ի ԽՍՀՄ մշտական ներկայացուցչության առաջին խորհրդական։
* 1957-1959 թվականներին՝ ՄԱԿ-ի ԽՍՀՄ մշտական ներկայացուցչության առաջին ավագ խորհրդական։
* 1960-1961 թվականներին՝ ԽՍՀՄ արտաքին գործերի նախարարության Ամերիկայի երկրների բաժնի խորհրդական։
* 1961-1962 թվականներին՝ Բրազիլիայում ԽՍՀՄ դեսպանատան խորհրդական-դեսպանորդ։
* 1962 թվականի նոյեմբերի 21-ից մինչև 1965 թվականի սեպտեմբերի 30-ը Բրազիլիայում եղել է ԽՍՀՄ արտակարգ և լիազոր դեսպան։
* 1965-1967 թվականներին՝ ԽՍՀՄ արտաքին գործերի նախարարության գլխավոր քարտուղարի տեղակալ։
* 1967-1973 թվականներին՝ ԽՍՀՄ արտաքին գործերի նախարարության Հարավային Ասիայի բաժնի վարիչ։
* 1973 թվականի փետրվարի 27-ից մինչև 1976 թվականի փետրվարի 20-ը Բանգլադեշում եղել է ԽՍՀՄ արտակարգ և լիազոր դեսպան։
* 1976-1977 թվականներին՝ ԽՍՀՄ արտաքին գործերի նախարարության կենտրոնական ապարատի աշխատակից։

## Դիվանագիտական աստիճան
* Արտակարգ և լիազոր դեսպան։

## Ծանոթագրություններ

## Գրականություն
* «Дипломатический словарь» под ред. А. А. Громыко, А. Г. Ковалева, П. П. Севостьянова, С. Л. Тихвинского в 3-х томах, М., «Наука», 1985—1986. — Т. 3, с. 516.

## Արտաքին հղումներ
* Կենսագրություն Կոմունիստական կուսակցության և Խորհրդային Միության պատմության մասին տեղեկագրում 1898-1991

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Կատեգորիա:Ռուս դիվանագետներ
Մալիկ Ֆազիլով

**Մալիկ Ֆազիլով** (, ), խորհրդային և ռուս դիվանագետ։

## Կենսագրություն
1950 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը և ԽՍՀՄ արտաքին գործերի նախարարության բարձրագույն դիվանագիտական դպրոցը։

1950 թվականից զբաղվել է դիվանագիտական գործունեությամբ։

* 1951-1956 թվականներին՝ Ղազախստանի ԽՍՀ արտաքին գործերի նախարարի առաջին քարտուղար, օգնական։
* 1956-1961 թվականներին՝ Ղազախստանի Կոմկուսի Կենտկոմի դասախոս։
* 1961-1968 թվականներին՝ Ղազախստանի Կոմկուսի Քոքչետավսկի մարզային կոմիտեի երրորդ քարտուղար, երկրորդ քարտուղար։
* 1968-1973 թվականներին՝ Ղազախստանի Կոմկուսի Կենտկոմի գիտության և ուսումնական հաստատությունների բաժնի վարիչ։
* 1973-1976 թվականներին՝ Ղազախական ԽՍՀ արտաքին գործերի նախարար։
* 1976 թվականի հուլիսի 7-ից մինչև 1983 թվականի դեկտեմբերի 23-ը Մալիում եղել է ԽՍՀՄ արտակարգ և լիազոր դեսպան։
* 1983 թվականի դեկտեմբերի 24-ից մինչև 1990 թվականը Մարոկկոյում եղել է Ռուսաստանի Դաշնության արտակարգ և լիազոր դեսպան։
* 1990-1995 թվականներին՝ Ղազախստանի արտաքին գործերի նախարարի խորհրդական։

## Անձնական կյանք
Ամուսնացած է եղել, ունի երկու որդի և մեկ դուստր։

## Դիվանագիտական աստիճան
* Արտակարգ և լիազոր դեսպան։

## Ծանոթագրություններ

## Գրականություն
* «Дипломатический словарь» под ред. А. А. Громыко, А. Г. Ковалева, П. П. Севостьянова, С. Л. Тихвинского в 3-х томах, М., «Наука», 1985—1986.-Т. 3, с. 507.

## Արտաքին հղումներ
* Կենսագրությունը ''aseke.ru'' կայքում 
* Կենսագրությունը ''nomad.su'' կայքում 

Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Դիվանագետներ այբբենական կարգով
Կատեգորիա:Ժողովուրդների բարեկամության շքանշանի դափնեկիրներ
Կատեգորիա:Խորհրդային դիվանագետներ
Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Կատեգորիա:Ռուս դիվանագետներ
Միշել Բրանչ

**Միշել Բրանչ** (, ), ամերիկացի երգչուհի և կիթառահարուհի։ 2003 թվականին «The Game of Love» երգի համար, որը ձայնագրել է Կառլոս Սանտանայի հետ համատեղ, արժանացել է «Գրեմմի» մրցանակի։

## Կարիերա
Ծնվել է 1983 թվականի հուլիսի 2-ին (ԱՄՆ Արիզոնա նահանգի Սեդոնա քաղաքում)։ Ծնողներն են Դավիթ և Պեգի Բրանչները։ Միշելի հայրն ունի իռլանդական արմատներ, իսկ մայրը՝ հոլանդաինդոնեզական և ֆրանսիական ծագում։

2000-ական թվականների սկզբին Բրանչը թողարկել է երկու հաջողված ալբոմ՝ *The Spirit Room* և *Hotel Paper*, ինչպես նաև մի քանի սինգլ, որոնք սկիզբ են դրել նրա երաժշտական կարիերային։ 2003 թվականին առաջադրվել է «Գրեմմի» մրցանակի «Լավագույն նոր արտիստ» անվանակարգում։ Ամուսնության հետ կապված՝ երգչուհին 2004 թվականին ընդհատել է իր կարիերան։

2005 թվականին իր ընկերուհու՝ Ջեսիկա Հարպի հետ միասին հիմնել է The Wreckers քանթրի-դուետը, որը «Leave the Pieces» սինգլի համար առաջադրվել է «Գրեմմի» մրցանակի։ Չնայած իր ունեցած հաջողությանը, խումբը 2007 թվականին լուծարվել է, ինչից հետո Բրանչը շարունակել է իր մեներգային կարիերան։

Բրանչը նաև նկարահանվել է մի շարք այնպիսի հեռուստասերիալներում, ինչպիսիք են «Հմայվածները» և «Բաֆի՝ վամպիրների կործանիչ» սերիալները։

2016 թվականի դեկտեմբերին *[[Entertainment Weekly]]* ամսագիրը հայտարարել է երգչուհու նոր ալբոմի՝  *[[Hopeless Romantic]]*-ի թողարկման մասին, որը արդյունքում թողարկվել է 2017 թվականի ապրիլի 7-ին։

## Անձնական կյանք
2004-2015-ական թվականներին Միշելը ամուսնացած է եղել Թեդի Լանդաուի հետ, որի հետ համատեղ ունի դուստր՝ Օուեն Իզաբել Լանդաուն (03.08.2005)։

2019 թվականի ապրիլի 20-ից Միշելն ամուսնացած է երաժիշտ Պատրիկ Քարնիի հետ, որի հետ մինչ ամուսնությունը հանդիպել է չորս տարի։ Ամուսիններն ունեն որդի՝ Ռիս Ջեյմս Քարնին (28.08.2018)։

## Սկավառակագրություն
### Ալբոմներ
* 2000՝ *Broken Bracelet*
* 2002՝ *[[The Spirit Room]]*
* 2003՝ *[[Hotel Paper]]*
* 2017՝ *[[Hopeless Romantic]]*

### Մինի ալբոմ
* 2010՝ *Everything Comes and Goes*

### Սինգլներ
* 2001՝ *Everywhere*
* 2002՝ *All you wanted*
* 2002՝ *Goodbye to you*
* 2002՝ *Shaman*
* 2002՝ *[[The Game Of Love]]* (Կառլոս Սանտանայի հետ համատեղ)
* 2003՝ *Are you happy now?*
* 2003՝ *Breathe*
* 2003՝ *Breathe — The Remixes*
* 2004՝ *One of These Days*
* 2004՝ *’Til I Get Over You*

## Մրցանակներ և անվանակարգեր
### Grammy Awards

### MTV Video Music Awards

## Ծանոթագրություններ

## Արտաքին հղումներ
* Պաշտոնական կայք
* 

Կատեգորիա:1983 ծնունդներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգչուհիներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի դաշնակահարներ
Կատեգորիա:Ամերիկացի երաժիշտներ
Կատեգորիա:Ամերիկացի երեխա երգիչներ
Կատեգորիա:Ամերիկացի կիթառահարներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի ռոք երգահաններ
Կատեգորիա:Ամերիկացի փոփ երգիչներ
Կատեգորիա:Ամերիկացի փոփ երգչուհիներ
Կատեգորիա:Ամերիկացիներ իռլանդական սերմամբ
Կատեգորիա:Հուլիսի 2 ծնունդներ
Ալեքսանդր Պոմազուն

**Ալեքսնադր Վասիլևիչ Պոմազուն** (), ուկրաինացի ֆուտբոլիստ, դարպասապահ։ Ունի նաև Ռուսաստանի քաղաքացիություն։

## Կենսագրություն

### Ակումբում
Ելույթները սկսել է Խարկովի «Մետալիստում» (1990-1993 թվականներ)։ 1993 թվականի սկզբին հեռացել է «Մետալիստից», քանի որ թիմից հեռացել է գլխավոր մարզիչ Լեոնիդ Տկաչենկոն։

Շուտով դարպասապահին ԲԿՄԱ է հրավիրել բանակայինների գլխավոր մարզիչ Գենադի Կոստիլյովը, ով լավ գիտեր Պոմազունին ԽՍՀՄ պատանեկան հավաքականի կազմում ելույթներով։ Սակայն Ալեքսանդրը ԲԿՄԱ-ի հետ պայմանագիր չի կնքել, քանի որ առաջարկված պայմանները նրան չբավարարեցին։ Շուտով համաձայնել է տեղափոխվել Մոսկվայի «Սպարտակ», որտեղ նրան կանչել է Օլեգ Ռոմանցևի օգնական Ալեքսանդր Տարխանովը։

1994 թվականին, չդիմանալով Գինտարաս Ստաուչեի և Դմիտրի Տյապուշկինի հետ մրցակցությանը, հեռացավ Կալինինգրադի «Բալթիկա»։ 1996 թվականի մրցաշրջանում Անդրեյ Սամորուկովի հետ միասին Վոլգոգրադի «Ռոտորից» զրո խաղ է անցկացրել 16 խաղում, ինչը այդ պահին դարձել Ռուսաստանի առաջնությունների ռեկորդ։ «Բալթիկայում» 5 մրցաշրջան է անցկացրել 1994-1998 թվականները։

Այնուհետեւ հանդես է եկել «Տորպեդո-ԶԻԼ»-ում (1999-2001), «Սատուրն-REN TV»-ում (2001-2002), «Սոկոլ»ում (2003, խաղադաշտ դուրս չի եկել), «Բալթիկա-Տարկո»-ում (2004), «Ուրալ»ում (2004), «Սպարտակ-ՄԺԿ»-ում (2005-2007)։ Այն բանից հետո, երբ «Սպարտակ-ՄԺԿ»ը դուրս եկավ առաջին դիվիզիոնի առաջնությունից, տեղափոխվեց Նիժնի Նովգորոդի «Վոլգա»։ 2007 թվականի դեկտեմբերին հեռացել է թիմից։

2008-ի մրցաշրջանում հանդես է եկել «Նիժնի Նովգորոդում», որը պրոֆեսիոնալ մակարդակով նորամուտը նշել է Ռուսաստանի երկրորդ դիվիզիոնում («Ուրալ-Պովոլժյե» գոտի)։

### Հավաքականում

#### ԽՍՀՄ
Հանդես է եկել ԽՍՀՄ պատանեկան հավաքականում, 1990 թվականին հաղթել է Եվրոպայի մինչև 18 տարեկանների առաջնությունում։

#### Ուկրաինա
Ուկրաինայի հավաքականի կազմում մասնակցել է 4 խաղի, բաց է թողել 4 գոլ, ունի 1 «սուխոյ» հանդիպում։

Նորամուտը նշել է 1992 թվականի հունիսի 27-ին ԱՄՆ-ի հավաքականի հետ ընկերական խաղում (0:0)։

Ուկրաինայի հավաքականում իր վերջին հանդիպումն անցկացրել է 1993 թվականի մայիսի 18-ին Լիտվայի հավաքականի հետ (2:1)։

## Ձեռքբերումներ
* Ռուսաստանի չեմպիոն - 1993
* 1991թ. աշխարհի երիտասարդական առաջնության (Մ20) բրոնզե մեդալակիր ԽՍՀՄ երիտասարդական հավաքականի կազմում (այդ մրցաշարում անցկացրել է 5 հանդիպում 6 թիմից)։
* 1990-ի Եվրոպայի չեմպիոնը ԽՍՀՄ պատանեկան հավաքականի կազմում (Մ-18)

## Անձնական կյանք
Որդին՝ Իլյա Պոմազուն (1996), մոսկովյան ԲԿՄԱ ակումբի դարպասապահ։

## Ծանոթագրություններ

## Արտաքին հղումներ
* 
* Профиль на сайте истории и статистики ФК «Металлист» Харьков

Կատեգորիա:Սոկոլի ֆուտբոլիստներ
Կատեգորիա:Ուրալի ֆուտբոլիստներ
Կատեգորիա:Ուկրաինայի ֆուտբոլի ազգային հավաքական
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի դարպասապահներ
Կատեգորիա:Նիժնի Նովգորոդի ֆուտբոլիստներ
Կատեգորիա:Սպարտակ Մոսկվայի ֆուտբոլիստներ
Կատեգորիա:Մետալիստի ֆուտբոլիստներ
Կատեգորիա:Ուկրաինայի հավաքականի ֆուտբոլիստներ
Գենադի Ֆոմին

**Գենադի Ֆոմին** (, ), խորհրդային և ռուս դիվանագետ։ Արտակարգ և լիազոր դեսպան։

## Կենսագրություն
1936 թվականին ավարտել է ԽՍՀՄ արտաքին գործերի նախարարության Մոսկվայի կոմունալ ճարտարագետների ինստիտուտ։

1939 թվականից զբաղվել է դիվանագիտական գործունեությամբ։

* 1939-1941 թվականներին՝ Գերմանիայում ԽՍՀՄ ներկայացուցչության աշխատակից։
* 1941-1945 թվականներին՝ ԽՍՀՄ ներքին գործերի նախարարության արձանագրային բաժնի վարիչի տեղակալ։
* 1945-1948 թվականներին՝ Վենեսուելայում ԽՍՀՄ դեսպանատան առաջին քարտուղար։
* 1948 թվականին՝ ԽՍՀՄ արտաքին գործերի նախարարության կենտրոնական համակարգի աշխատակից։
* 1948-1952 թվականներին՝ Կուբայում ԽՍՀՄ առաքելության խորհրդական, ԽՍՀՄ գործերի ժամանակավոր հավատարմատար։
* 1952-1953 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։
* 1953-1955 թվականներին՝ Իսրայելում ԽՍՀՄ դեսպանատան խորհրդական։
* 1955-1956 թվականներին՝ ԽՍՀՄ Գերագույն Խորհրդի Նախագահության արարողակարգի բաժնի պետ։
* 1956-1957 թվականներին՝ ԽՍՀՄ արտաքին գործերի նախարարի տեղակալի օգնական։
* 1958-1960 թվականներին՝ Իտալիայում ԽՍՀՄ դեսպանատան խորհրդական-դեսպանորդ։
* 1960-1964 թվականներին՝ Սոմալիում ԽՍՀՄ արտակարգ և լիազոր դեսպան։
* 1965-1968 թվականներին՝ ԽՍՀՄ արտաքին գործերի նախարարության Աֆրիկայի երրորդ բաժնի վարիչ։
* 1968-1970 թվականներին՝ Մեքսիկայում ԽՍՀՄ արտակարգ և լիազոր դեսպան։

## Դիվանագիտական աստիճան
* Արտակարգ և լիազոր դեսպան։

## Ծանոթագրություններ

## Արտաքին հղումներ
* ՕՏԿЗ64

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Կարմիր աստղի շքանշանի ասպետներ
Վալերի Ռաբո

**Վալերի Ռաբո** (, ), ֆրանսիացի քաղաքական գործիչ, Սոցիալիստական կուսակցության ժամանակավոր կոլեգիալ ղեկավարության անդամ (2017-2018), Ֆրանսիայի Ազգային ժողովում «Նոր ձախեր» խմբակցության նախագահ (2018 թվականից)։

## Կենսագրություն
Ավարտել է Կամուրջների և ճանապարհների ազգային դպրոցը՝ ստանալով տնտեսագիտական և ինժեներական կրթություն։ Որպես տեսուչ աշխատել է «Société Générale» ընկերությունում, պատասխանատու է եղել «BNP Paribas» բանկում շուկայական ռիսկերի կառավարման համար։ 2009 թվականին ընդգրկվել է եվրոպական ֆինանսական համակարգում ամենաազդեցիկ 100 կանանց ցանկում։

2012 թվականին հաղթել է Ֆրանսիայի Ազգային ժողովի ընտրություններում Թարն է Գարոնի դեպարտամենտի 1-ին ընտրատարածքից։

2014 թվականի ապրիլի 14-ին ընտրվել է Ազգային ժողովի բյուջեի հարցերով գլխավոր զեկուցող՝ դառնալով այդ պաշտոնում առաջին կինը։ Ակտիվորեն առաջարկել է հարկերից խուսափելու դեմ պայքարի օրենսդրությունը, որն ի վերջո այդպես էլ չի ընդունվել։

2017 թվականի հունիսի 11-ին խորհրդարանական ընտրությունների առաջին փուլում իր շրջանում երկրորդ տեղն է զբաղեցրել նախագահական «Առա՛ջ, հանրապետություն» կուսակցության թեկնածու Պիեռ Մարդեգանից (Pierre Mardegan) հետո՝ ստանալով ձայների 18,75%-ը։ Երկրորդ փուլում հունիսի 18-ին 55,02 % արդյունքով առաջ է անցել նրանից։

2017 թվականի հունիսի 18-ին Սոցիալիստական կուսակցության առաջին քարտուղար Ժան Քրիստոֆ Կամբադելիսը, ընդունելով իր պատասխանատվությունը ընտրություններում կուսակցության աղետալի պարտության համար, հայտարարել է իր հրաժարականի մասին։ 2017 թվականի հուլիսի 8-ին սոցհարցման ազգային խորհուրդը, այդ թվում՝ Ռաբոն, քվեարկել է 16 հոգուց բաղկացած ժամանակավոր կոլեկտիվ ղեկավարության ստեղծման օգտին։

2018 թվականի ապրիլի 11-ին, հաշվի առնելով սոցհարցման առաջին քարտուղար Օլիվիե Ֆորի ընտրությունը, Ազգային ժողովում «նոր ձախեր» խմբակցության նոր առաջնորդ է դարձել Վալերի Ռաբոն՝ դառնալով խմբակցության միակ կին առաջնորդը։ Նա ստացել է խմբակցության անդամների 21 ձայնը, նրա մրցակից Գիյոմ Գարոն՝ 7։ Երրորդ հավակնորդը՝ Բորիս Վալոն, հանել է իր թեկնածությունը։

## Ծանոթագրություններ

## Արտաքին հղումներ
* 

Կատեգորիա:Ֆրանսիայի կին քաղաքական գործիչներ
Կատեգորիա:Ֆրանսիացի տնտեսագետներ
Անատոլի Խմելնիցկի

**Անատոլի Խմելնիցկի** (, ), խորհրդային և ռուս դիվանագետ։ Արտակարգ և լիազոր դեսպան (1991)։

## Կենսագրություն
1960 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը և ԽՍՀՄ արտաքին գործերի նախարարության բարձրագույն դիվանագիտական դպրոցը։

1960 թվականից զբաղվել է դիվանագիտական գործունեությամբ։

* 1988 թվականի սեպտեմբերի 8-ից մինչև 1992 թվականի նոյեմբերի 2-ը Մալայզիայում եղել է ԽՍՀՄ, իսկ 1991 թվականից հետո՝ Ռուսաստանի Դաշնության արտակարգ և լիազոր դեսպան։
* 1996 թվականի փետրվարի 13-ից մինչև 2002 թվականի հուլիսի 16-տ Ֆիլիպիններում եղել է Ռուսաստանի Դաշնության արտակարգ և լիազոր դեսպան։

## Անձնական կյանք
Ամուսնացած է, ունի երկու երեխա։

## Դիվանագիտական աստիճան
* 2-րդ դասի արտակարգ և լիազոր դեսպանորդ։
* 1-ին դասի արտակարգ և լիազոր դեսպանորդ։
* Արտակարգ և լիազոր դեսպան (1991)։

## Ծանոթագրություններ

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Կատեգորիա:Ռուս դիվանագետներ
Էմի Գրանտ

**Էմի Գրանտ** (, ), ամերիկացի երգչուհի, հեղինակ-կատարող, որին անվանում են «Ժամանակակից քրիստոնեական փոփ երաժշտության թագուհի»։

Նրա 1982 թվականի *Age to Age* ալբոմը դարձել է առաջին քրիստոնեական ալբոմը, որը վաճառքի շնորհիվ ստացել է պլատինե հավաստագիր և երգչուհուն բերել նրա առաջին «Գրեմմի» մրցանակը «Գոսպել ոճի լավագույն ժամանակակից ալբոմ» կատեգորիայում։

2003 թվականին Էմի Գրանտն ընդունվել է Գոսպելի փառքի սրահ։

2007 թվականի մայիսին երգչուհին վաճառել է 30 միլիոն ալբոմ, շահել 6 «Գրեմմի» և 21 «Dove» մրցանակ։ Երգչուհու ամենավաճառվող *Heart in Motion* ալբոմը 2008 թվականի դրությամբ վաճառվել է ավելի քան 5 միլիոն օրինակով։

2009 թվականի դրությամբ ապրում է Նեշվիլում իր ամուսնու՝ քանթրի-երաժիշտ և «Գրեմմի» մրցանակակիր Վինսեմ Գիլի հետ։ Նրանք ունեն հինգ երեխա։

## Ծանոթագրություններ

## Գրականություն
* 
* Amy Grant, "Somewhere Down the Road" by *[[Billboard]]*
* 
* 
* 
* 
* 
* 
* 
* 
* 

## Արտաքին հղումներ

* 
* Поиск по тэгу «Amy Grant» на официальном канале EMI на YouTube
**Էմի Գրանտ «Baby, Baby»
* 

Կատեգորիա:1960 ծնունդներ
Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի երգչուհիներ
Կատեգորիա:21-րդ դարի ամերիկացի երգչուհիներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի երգչուհիներ
Կատեգորիա:Ամերիկացի երեխա երգիչներ
Կատեգորիա:Ամերիկացի կոմպոզիտորներ
Կատեգորիա:Ամերիկացի փոփ երաժիշտներ
Կատեգորիա:Ամերիկացի փոփ երգչուհիներ
Կատեգորիա:Մեցցո-սոպրանոներ
Կատեգորիա:Նոյեմբերի 25 ծնունդներ
Միշել Ռուբիրոլա

**Միշել Ռուբիրոլա** (, ), ֆրանսիացի բժիշկ և քաղաքական գործիչ, «Եվրոպա Բնապահպանություն Կանաչներ» կուսակցության անդամ, Մարսելի քաղաքապետ (2020 թվականից)։

## Կենսագրություն
Միշել Ռուբիրոլան ծնվել է 1956 թվականին Մարսելում՝ Իտալիայից և Իսպանիայից ներգաղթածների ընտանիքում։ Ծնողներից վերցրել է մարքսիստական-լենինյան գաղափարախոսության համախոհությունը, 1970-ական թվականներից քաղաքական ակտիվիստուհի է, բայց պատանեկության տարիներին զբաղվել է նաև սպորտով. խաղացել է Մարսելի «Օլիմպիկ» ակումբի կանանց ֆուտբոլային թիմում։ Ստացել է բարձրագույն բժշկական կրթություն։

2002 թվականին միացել է «Կանաչների» շարժմանը, 2008 թվականին ընտրվել է Մարսելի շրջաններից մեկի խորհրդի անդամ, 2015 թվականին ընտրվել է «Եվրոպա Էկոլոգիա Կանաչներ» կուսակցության դեպարտամենտի խորհրդի անդամ, 2020 թվականի հունվարին գլխավորել է «Մարսելյան գարուն» կոալիցիան։

2020 թվականի մարտի 15-ին Մարսելում մունիցիպալ ընտրությունների առաջին փուլում «Ձախ ուժերի միություն» Ռուբիրոլան հաղթել է 23,44% արդյունքով, իսկ հունիսի 28-ին քվեարկության երկրորդ փուլում նրա գլխավորած ԵԷԿ կոալիցիան, սոցիալիստները, կոմունիստները և «Չնվաճված Ֆրանսիա» կուսակցությունը ստացել է ձայների 39,9 %-ը՝ առաջ անցնելով հանրապետական Մարտին Վասալի գլխավորած դաշինքից (29,8 %) և Ազգային ճակատի ազգայնականների ներկայացուցիչ Ստեֆան Ռավիեից (19,8 %)։

2020 թվականի հուլիսի 4-ին մունիցիպալ խորհրդի պատգամավորները ձայների մեծամասնությամբ՝ 51-ը 41-ի դեմ, որը ներկայացվել է հանրապետական Գի Տեսիերի դեմ, Միշել Ռուբիրոլային ընտրել են Մարսելի նոր քաղաքապետ։

## Ծանոթագրություններ

## Արտաքին հղումներ
* 

Կատեգորիա:Ֆրանսիայի կին քաղաքական գործիչներ
Կատեգորիա:Ֆրանսիացի բժիշկներ
Կատեգորիա:Ֆրանսիացի բժշկուհիներ
Կատեգորիա:Ֆրանսիացի հասարակական գործիչներ
Սեբաստիանո Սերիլո

**Սեբաստիանո Սերլիո** () , իտալացի ճարտարապետ-մաներիստ, ուշ Վերածննդի դպրոց Ֆոնտենբլոյ։ Իր դարաշրջանի ճարտարապետության առաջատար տեսաբաններից մեկը։

## Կենսագրություն
Սեբաստիանո Սերլիոն ծնվել է Բոլոնիայում 1475 թվականի սեպտեմբերի 6-ին։ 1514 թվականին տեղափոխվել է Հռոմ, որտեղ աշխատել է Բալդասար Պերուցիի արվեստանոցում։ 1527 թվականին Հռոմի հերթական նվաճումից հետո շինարարական աշխատանքների մեծ մասը դադարեցվեց, և Սերլիոն տեղափոխվեց Վենետիկ։ Նա զգալի ներդրում չի ունեցել քաղաքի ճարտարապետական կերպարում։ Իր վերջին նախագծերում և շինություններում Սերլիոն ներկայացրել է տարօրինակ ռուստամյան սյուներ՝ փոխարինելով հարթ և չմշակված քարի մակերեսները, ինչը նրա ստեղծագործություններին մոտեցնում էր Հռոմի մերձակայքում տարածված «գյուղական ոճով» շինություններին։ 1540 թվականին Սերլիոն հրավիրվել էր Ֆրանսիա, Ֆոնտենբլոյի պալատում մասնավորապես աշխատանքների համար։

1537-1551 թվականներին Սեբաստիանո Սերլիոն աշխատել է վեց «ճարտարապետության մասին գրքերի» վրա (ծրագրվել էր ութ)՝ նվիրելով Ֆրանսիայի թագավոր Ֆրանցիսկոս I «հին ու նոր ճարտարապետության հայտնի հուշարձանները», ինտերիերի ձևավորման մանրամասները, ծաղկամանները, բուխարիները, հայելիները։ «Ճարտարապետության ընդհանուր կանոններ» շարքի չորրորդ գիրքը առաջին անգամ լույս է տեսել 1537 թվականին ()։ Հեղինակի կենդանության օրոք լույս են տեսել միայն հինգ գիրք։ Դրանք նվիրված էին Սերլիոյի երկրաչափության, հեռանկարի, հռոմեական հնության, օրդերի տեսության և տաճարների նախագծման աշխատանքներին։ 6-րդ գրքում ներկայացված են տարբեր նախագծեր։ 8-րդ գիրքը շատ մասնագետներ չեն համարում տրակտատի մի մաս։ Պարզ չէ, թե ինչ անուն է նախատեսված Սերիլոյի ընդհանուր աշխատանքների համար, միգուցե՝ «Ճարտարապետության ընդհանուր կանոնները»։ Տարբեր կոմպենդացիաները հայտնի են որպես ճարտարապետության հինգ կամ յոթ գիրք՝ կախված դրանց բովանդակությունից։ Հաճախ դրանք  պարզապես անվանում են «Architettura Serlio», այլ հրատարակություններն անվանում են «Tutte l' Opere d'Architettura et Prospettiva» («Բոլոր  ճարտարապետության և հեռանկարներների արտադրությունները»)։ 1600 թվականին Վենետիկում և 1619 թվականին Բոլոնիայում լույս տեսավ Ս.Սերլիո և Վ. Սկամոցցի փորագրությունների և մեկնաբանությունների ընդարձակ հավաքածուն։ Տրակտատի ամբողջական հրատարակությունն իրականացվել է 1996-2001 թվականներին, երկհատոր անգլերեն թարգմանությամբ։

Սերլիոյի տրակտատը և նրա Ֆրանսիայի գործունեությունը ազդեցություն է ունեցել Եվրոպական և առաջին հերթին ֆրանսիական կլասիցիզմին, ինչպես նաև XVII դարի Բարոկկո մանյերիզմի ձևավորման վրա։ Սերլիոն հանդիսանում էր տրակտատի հեղինակ, որում նկարագրված էր իտալական տիպի փակ թատերական շենքի նախագծման և կառուցման փորձը։ Նա առաջին անգամ անտիկ ժամանակներից ի վեր պատվիրել է Եգիպտական Մեծ Սֆինքսը։ Նրա փաստաթղթերից երևում է, որ հայտնի է եղել որպես խաբեության ժանրի հիմնադիրներից մեկը։

Սեբաստիանո Սերլիոն կյանքի վերջին տարիները անցկացրել է Լիոնում, որտեղ էլ մահացել է, հավանաբար, 1554 թվականին։

## Ծանոթագրություններ

Կատեգորիա:Իտալացի ճարտարապետներ
Կատեգորիա:Իտալացի մաներիստ նկարիչներ
Կատեգորիա:Ոչ գեղարվեստական գրողներ
Mojang Studios

**Mojang Studios** (), ընկերություն, որը զբաղվում է Xbox Game Studios-ին պատկանող համակարգչային խաղերի մշակմամբ։ Առավել հայտնի է որպես *[[Minecraft]]* խաղի մշակող։ Հիմնադրվել է 2009 թվականի մայիսին Մարկուս Պերսոնի կողմից։ 2014 թվականին 2,5 միլիարդ դոլարով գնվել է Microsoft ընկերության կողմից։ Ընկերության գրասենյակը գտնվում է Ստոկհոլմում։

## Պատմություն
2009 թվականի մայիսին Մարկուս Պերսոնը հիմնադրել է «Mojang SBO» ընկերությունը։

Փաստացի ընկերությունը հիմնադրվել է միայն 2010 թվականի սեպտեմբերին Մարկուս Պերսոնի, Կառլ Մանեհի և Ջեյկոբ Պորսերի կողմից, քանի որ Պերսոնն ուզում էր *Minecraft*-ի շարունակական մշակման համար ունենալ սեփական ստուդիան։ Ստուդիան ստացել է նոր անվանում՝ «Mojang AB»։

2014 թվականի սեպտեմբերին Microsoft ընկերությունը 2,5 միլիարդ դոլարով գնել է *Minecraft* խաղի իրավունքներն ու «Mojang» ստուդիան և Մարկուս Պերսոնը մի քանի այլ մշակողների հետ հեռացել է ընկերությունից։

«Mojang» ընկերությունը իր 11-ամյակի կապակցությամբ հայտարարել է ամբողջական ռեբրենդինգի մասին և վերանվանվել «Mojang Studios»։

## Խաղեր

## Ծանոթագրություններ

## Արտաքին հղումներ
* 

Կատեգորիա:2009 հիմնադրված ընկերություններ
Կատեգորիա:2010 հիմնադրված ընկերություններ
Կատեգորիա:Համակարգչային խաղեր արտադրողներ այբբենական կարգով
Մարշա Բլեքբերն

**Մարշա Բլեքբերն** (, ), ամերիկացի քաղաքական գործիչ, ներկայացնում է ԱՄՆ հանրապետական կուսակցությունը։ 2003 թվականի հունվարի 3-ից Թենեսիի 7-րդ կոնգրեսի շրջանի ԱՄՆ Ներկայացուցիչների պալատի անդամ։ Թենեսի նահանգից սենատոր (2019 թվականից)։

## Կենսագրություն
Ավարտել է Միսիսիպիի համալսարանը։ 1999-2003 թվականներին եղել է Թեննեսի նահանգի սենատոր։

2017 թվականի հոկտեմբերին` այն բանից հետո, երբ գործող սենատոր Բոբ Կորկերը հրաժարվել է վերընտրվել երրորդ ժամկետով, Բլեկբերնը հայտարարել է իր մասնակցությունը 2018 թվականի Սենատի ընտրություններին։ Նա հաղթել է Թենեսիի նախկին նահանգապետ, դեմոկրատ Ֆիլ Բրեդիսենին։

2018 թվականի ապրիլին Բլեկբերնը նամակ է ստորագրել, որը պաշտոնապես առաջադրել է Դոնալդ Թրամփին Խաղաղության Նոբելյան մրցանակի համար։

Բլեկբերնն ամուսնացած է, ունի 2 երեխա։

## Ծանոթագրություններ

## Արտաքին հղումներ
* Մարշա Բլեկբերնն ԱՄՆ-ի պաշտոնական կայքում 
* Կենսագրությունը Միացյալ Նահանգների Կոնգրեսի կենսագրական տեղեկատուում 

Կատեգորիա:ԱՄՆ-ի հանրապետական կուսակցության անդամներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի պետական գործիչներ
Կատեգորիա:Ամերիկացի հասարակական գործիչներ
Կատեգորիա:Ամերիկացի գործարարներ
Կատեգորիա:ԱՄՆ-ի կին քաղաքական գործիչներ
Ռենի Տակագի

**Ռենի Տակագի** (, ), ճապոնական կուռք, երգչուհի, դերասանուհի։

Առավել հայտնի է որպես Momoiro Clover Z աղջիկների խմբի անդամ։ Նախկինում եղել է խմբի առաջատարը, նրա գույնը Momoiro Clover-ում ծիրանագույնն է։ Նա խմբի ամենամեծ անդամն է։

2012 թվականի ապրիլին Ռենի Տակագին սկսել է նաև աշխատել որպես դիջեյ իր սեփական ռադիոծրագրում, որը կոչվում է *Takagi Reni no King of Rock*։

2014 թվականի հունվարի 2-ին թողարկված մուկը՝ (ամսագրի և գրքի հիբրիդ) *Momoiro Clover Z Sekinin Henshū Momoclo Pia Vol. 2*-ը, հայտարարել է, որ Ռենին հանդես է գալու մենահամերգով։

## Ֆիլմագրություն
### Հեռուստաֆիլմեր
*  (սարսափ ժանրի ֆիլմ)
* 

### Տեսահոլովակներ
* ՝ «Pray» (2008)
*  
*:  (2008)
*:  (2008)
*:  (2009)

## Ծանոթագրություններ

## Արտաքին հղումներ
* Պաշտոնական էջ Stardust Promotion կայքում
* Momoiro Clover Z խմբի էջ
* Ռենի Տակագինի պաշտոնական բլոգ Ameblo կայքում
* Ռենի Տակագինի պաշտոնական բլոգ на сайте Glee (2010—2011)
* Ռենի Տակագինի հրապարակումներ  Momoiro Clover (2009-2010) պաշտոնական բլոգում
* Ռենի Տակագինի հրապարակումներ 3B School Girl (2008-2009) բլոգում

Կատեգորիա:1993 ծնունդներ
Կատեգորիա:Հունիսի 21 ծնունդներ
Կատեգորիա:Ճապոնացի այդլներ
April, and a Flower

***April, and a Flower*** (, (;  sawol, geuligo kkoch), հարավկորեական երգչուհի Չենի մինի ալբոմը։ Այն թողարկվել է 2019 թվականի ապրիլի 1-ին`  S.M. Entertainment լեյբլով։ Ալբոմում ընդգրկված է վեց երգ, ներառյալ գլխավոր` «Beautiful Goodbye» երգը։ Ալբոմը հասանելի է երեք տարբերակով` «April», «Flower» և ալբոմի ստանդարտ «Kihno» տարբերակը։

## Նախադրյալներ և թողարկում
Մարտի 8-ին հաղորդվել էր, որ Չենը ապրիլին կթողարկի իր առաջին սոլո ալբոմը։ Մարտի 19-ին ցուցադրվել է ալբոմի անվանումը` *April, and a Flower*, թողարկման ամսաթիվը և շապիկը։ Ալբոմի երեք տարբերակների նախնական պատվերը սկսվել է նույն օրը։ Մարտի 21-ին թողարկվել է գրաֆիկի մանրամասն թիզերային լուսանկարը։ Մարտի 22-ին թողարկվել է թրեք-լիստը և ալբոմի մասին մանրամասն տեղեկություններ։

Մարտի 25-ին թողարկվել է երեք թիզեր։ Մարտի 26-ին թողարկվել է լրացուցիչ երեք թիզեր։ Մարտի 29-ին թողարկվել է «Beautiful Goodbye» տեսահոլովակի առաջին թիզերը։ Մարտի 30-ին թողարկվել են երկու լրացուցիչ թիզերային լուսանկարներ։

Ապրիլի 1-ին թողարկվել է «Beautiful Goodbye»-ի պաշտոնական երաժշտական տեսահոլովակը և ալբոմը։ Ապրիլի 5-ին թողարկվել է «Beautiful Goodbye» ուղղահայաց տեսանյութը։ Ապրիլի 8-ին թողարկվել է «Flower»-ի վիզուալ տեսահոլովակը։ Ապրիլի 19-ին թողարկվել է «Beautiful Goodbye»-ի ձեռագիր տեսանյութը, որում Չենի երկրպագուները մասնակցել են երգերի տեքստերի գրմանը թղթի վրա և դրա հիման վրա տեսանյութ են նկարահանել։

## Առաջխաղացում
[thumb|Չենը շոուքեյսում, [2019 թվականի ապրիլի 1]]
Ապրիլի 1-ին Չենը անցկացրել է շոուքեյս, որտեղ պատմել է ալբոմի ստեղծման գործընթացի մասին և ելույթ է ունեցել, որտեղ էլ առաջին անգամ կատարել է գլխավոր «Beautiful Goodbye» սինգլը։ Նույն օրը նա «Chen’s April Busking» խորագրով միջոցառում է անցկացրել *Coex Artium* առևտրի կենտրոնում, որտեղ երկրպագուների հետ քննարկել է ալբոմի յուրաքանչյուր երգ և կատարել «Sorry Not Sorry» և Beautiful Goodbye» երգերը։ Չենը սկսել է մեկ շաբաթվա ընթացքում առաջընթաց ունենալ երաժշտական ծրագրերում՝ սկսած 2019 թվականի ապրիլի 5-ից և արդյունքում երկու երաժշտական ծրագրերում հասել է առաջին հորիզոնականին։ Ապրիլի 6-ին երգիչը ֆան-հանդիպում է անցկացրել Սինչոնում և ապրիլի 20-ին` Պուսանում և Տեգուում։

## Թրեք-լիստ

## Չարթեր

## Վաճառքներ

## Մրցանակներ և առաջադրումներ

### Երաժշտական ծրագրեր

## Ծանոթագրություններ

Կատեգորիա:2019 ալբոմներ
Կատեգորիա:Կորեերեն մինիալբոմներ
Ալեքսանդր Խոխոլնիկով

**Ալեքսանդր Խոխոլնիկով** (, ), խորհրդային և ռուս դիվանագետ։ 1-ին դասի արտակարգ և լիազոր դեսպանորդ (2018 թվականի հունիսի 13)։

## Կենսագրություն
1987 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը և ԽՍՀՄ արտաքին գործերի նախարարության բարձրագույն դիվանագիտական դպրոցը։ Տիրապետում է իսպաներենին և անգլերենին։

1987 թվականից զբաղվում է դիվանագիտական գործունեությամբ։

* 2009 թվականից մինչև 2013 թվականը Պերուում եղել է Ռուսաստանի Դաշնության դեսպանատան խորհրդական-դեսպանորդ։
* 2014-2017 թվականներին եղել է Ռուսաստանի Դաշնության արտաքին գործերի նախարարության լատինամերիկյան դեպարտամենտի տնօրենի տեղակալ։
* 2017 թվականի հոկտեմբերի 3-ից Գվատեմալայում հանդիսանում է Ռուսաստանի Դաշնության արտակարգ և լիազոր դեսպան։

## Դիվանագիտական աստիճան
* 2-րդ դասի արտակարգ և լիազոր դեսպանորդ (2012 թվականի փետրվարի 10)։
* 1-ին դասի արտակարգ և լիազոր դեսպանորդ (2018 թվականի հունիսի 13)։

## Ծանոթագրություններ

## Արտաքին հղումներ
* Կենսագրությունը Ռուսաստանի ԱԳՆ կայքում
* Դեսպանի էջը Գվատեմալայում Ռուսաստանի դեսպանատան կայքում

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Մարթա Թորնե

**Մարթա Թորնե Գրասիա** (, ), իսպանացի դերասանուհի և հեռուստահաղորդավարուհի։ Առավել հայտնի է «Սև ավազան» սերիալում խաղացած Մարիա Ալմարգոյի դերով։

Մարիայի դերի համար Մարթան 2009 թվականին առաջադրվել Մոնտե Կառլոյի հեռուստատեսային փառատոնի մրցանակին։

## Կենսագրություն
### Վաղ տարիներ
Մարթա Թորնեն ծնվել է տնային տնտեսուհի Թերեզա Թորնեի և գծագրիչ Ջոն Մանուելի ընտանիքում։ Դպրոցն ավարտելուց հետո սկսել է աշխատել կինոստուդիայում, որի ղեկավարները, որոնց վրա Մարթան տպավորություն էր գործել, ուղարկել են նրան աուդիովիզուալ արտադրանքի և ռադիոշոուների դասընթացների։ Դասընթացներից հետո Մարթան աշխատանքի է ընդունվել ռադիոյում։ Նա վարել է առավոտյան ծրագրերը, այդ պատճառով ստիպված է եղել արթնանալ առավոտյան 4-ին։ Աշխատել է *D9R, Radio Estel, Flaix FM* և *RAC 1* ռադիոկայաններում և հասցրել է սիրվել ունկնդիրերի կողմից։

### Կինոկարիերա
Մարթան սկսել է նկարահանվել 2006 թվականից, և նրա առաջին դերերից մեկը դարձել է ամենահայտնին։ Մարթան «Սև ավազան» սերիալում խաղացել է Մարիա Ալմագոյի դերը։ Սերիալը շարունակվել է յոթ եթերաշրջան, ինչից հետո Մարթան կարիերան շարունակել է հեռուստատեսությունում։ Մարթան վարում է «*Algo Pasa con Marta*» թոք շոուն *La Sexta* հեռուստաալիքում։ Նա նաև շարունակում է նկարահանվել կինոյում և խաղալ թատրոնում։

## Ֆիլմագրություն

## Ծանոթագրություններ

Կատեգորիա:Թատրոնի դերասանուհիներ
Կատեգորիա:Իսպանացի դերասանուհիներ
Կատեգորիա:Իսպանացի լրագրողներ
Կատեգորիա:Իսպանացի կինոդերասանուհիներ
Կատեգորիա:Հեռուստահաղորդավարներ
Վալերի Ցիբուկով

**Վալերի Ցիբուկով** (, ), խորհրդային և ռուս դիվանագետ։

## Կենսագրություն
1957 թվականից զբաղվել է դիվանագիտական գործունեությամբ։

* 1957-1960 թվականներին՝ Գդանսկում ԽՍՀՄ գլխավոր հյուպատոսության աշխատակից։
* 1960-1966 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։
* 1966-1973 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։
* 1973-1979 թվականներին՝ Բելգիայում ԽՍՀՄ դեսպանատան խորհրդական-դեսպանորդ։
* 1979-1983 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։
* 1983-1986 թվականներին՝ ԽՍՀՄ արտաքին գործերի նախարարության կադրերի վարչության պետ, ԽՍՀՄ արտաքին գործերի նախարարության կոլեգիայի անդամ։
* 1986 թվականի ապրիլի 28-ից մինչև 1988 թվականի մայիսի 19-ը Բուրունդիում եղել է ԽՍՀՄ արտակարգ և լիազոր դեսպան։

## Դիվանագիտական աստիճան
* Արտակարգ և լիազոր դեսպան։

## Ծանոթագրություններ

## Գրականություն
* Дипломатический словарь : в 3 т. / Гл. ред. А. А. Громыко и др. - 4-е изд. - М. : Наука, 1985. - Т. 3. - С. 558.

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Կատեգորիա:Ռուս դիվանագետներ
Կարմիր ապարանջաններ

**«Կարմիր ապարանջաններ»** (, ), հիվանդանոցում գտնվող դեռահասների կյանքի մասին պատմող իսպանական հեռուստասերիալ։ Առաջին եթերաշրջանը, որը բաղկացած է 13 սերիաներից, ցուցադրվել է 2011 թվականի հունվարի 24-ին, TV3 հեռուստաալիքով։ Սցենարի հեղինակն է Ալբերտո Էսպինոսոն, ով այն գրել է իր մանկության տարիներին հիվանդանոցում անցկացրած հիշողությունների հիման վրա։ Սյուժեն նվիրված է մի խումբ ընկերների պատմությանը, որի մասնակիցներն են դառնում հիվանդանոցի մանկական բաժնի վեց հիվանդներ։

Սկզբում նախատեսված էր ցուցադրել 3 եթերաշրջան։ 2011 թվականի հոկտեմբերին հայտարարվել է այն մասին, որ DreamWorks ստուդիան ձեռք է բերել սերիալի ամերիկյան տարբերակն ստեղծելու թույլտվությունը։ 2012 թվականի ամռանը իսպանական Antena 3 հեռուստաալիքը ցուցադրել է սերիալի 3-րդ եթերաշրջանը *Pulseras rojas* վերնագրով։

15 սերիայից բաղկացած երկրորդ եթերաշրջանը ցուցադրվել է 2013 թվականի հունվարի 14-ից 22-ը, TV3 ալիքում։

## Դերերում
«Կարմիր ապարանջաններ»ի խումբը կազմված էր վեց հոգուց։ Սերիալի առաջին եթերաշրջանում հիվանդանոցի տարեց այցելու Բենիտոն (Անդրե Բենիտո), որը դարձել էր Լեոյի յուրահատուկ ուսուցիչը, պատմում է նրան այն  մասին, որ բոլոր ընկերական խմբերում կարելի է առանձնացնել մարդկանց վեց տեսակ՝ առաջնորդ, երկրորդ առաջնորդ (ով կլինի խմբի առաջնորդն այն դեպքում, երբ չլինի առաջինը), անփոխարինելին, սիրունատեսը, խելացին և աղջնակը։ Հետևելով այս տեսությանը` Լեոն ձևավորում է իր խումբը՝

* *Լեո* (Ալեքս Մոններ)՝ առաջնորդ։ Առաջին եթերաշրջանում դառնում է 15 տարեկան։ Ջորջիի հարևանը հիվանդասենյակում։
* 
* *Ջորջի* (Իգոր Սպակովսկի)՝ երկրորդ առաջնորդ։ Նա 14 տարեկան էր։ Ապրում է նույն հիվանդասենյակում Լեոյի հետ։
* 
* *Քրիստինա* (Հոանա Վիլապուժ)՝  աղջնակ։ Խմբի միակ աղջիկը։ Ապրում է ուրիշ հարկում։
* 
* *Իգնասի* (Միքել Իգլեսիաս)՝ սիրունատես երիտասարրդ։ Ապրում էր միևնույն պալատում Ռոկի հետ։
* 
* *Թոնի* (Մարկ Բալագեր)՝ խելացի։ Բոլոր մնացածից մեծ էր, բայց պահում էր իրեն երեխայի նման։ Տառապում է ասպերգերի համախտանիշով։ Միակն է, ով շփվում էր Ռոկի հետ։
* 
* *Ռոկ* (Նիկ Կարդոներ)՝ անփոխարինելի։ Խմբում բոլորից փոքր էր։ Ռոկի անունից պատումը հնչում է առաջին եթերաշրջանում։

## Պարգևներ
**2011**
* *Seoul International Drama Awards*՝ Լավագույն սցենարը հեռուստասերիալի համար։
* *Premi ONCE Catalunya*
* *Premis Nacionals de Comunicació*` լավագույն հեռուստաշոուի համար։

**2013**
* *Premios 2012 Micrófono de la Asociación Profesional Española de Informadores de Prensa, Radio, Televisión e Internet*` Պաու Ֆրեյխաուսին` որպես լավագույն ռեժիսոր, և Ալբերտ Էսպինոզային` որպես լավագույն սցենարիստ։
* *Fotogramas de Plata* մրցանակը շնորհվել է Ալեքս Մոններին` որպես լավագույն հեռուստատեսային դերասանի։

## Ծանոթագրություններ

## Տես նաև
* Կարմիր ապարանջանները

## Արտաքին հղումներ
* Սերիալի պաշտոնական կայքը
* Երաժշտություն սերիալի համար

Կատեգորիա:Իսպաներեն հեռուստասերիալներ
Կատեգորիա:Իսպանական հեռուստասերիալներ
Չարլզ Մահոնի

**Չարլզ Ջոն Մահոնի** (; ),  անգլո-ամերիկացի դերասան։ «Թոնի» մրցանակի դափնեկիր, ինչպես նաև  «Էմմի» և «Ոսկե գլոբուս» մրցանակների կրկնակի հավակնորդ։ Նրան առավել մեծ ճանաչում է բերել Մարտին Քրեյնի դերը «Ֆրեյզեր» (1993-2004) սիթքոմում, ինչպես նաև «Ինչ-որ բան ասա» (1989), «Բարտոն Ֆինք» (1991) և «Կոտրված սրտերի ակումբ. ռոմանտիկ կատակերգություն» (2000) ֆիլմերում դերերը։

## Վաղ տարիներ
Մահոնին ծնվել է Լանկաշիր վարչաշրջանի Բլեքպուլ գյուղում։ Նա ընտանիքի ութ երեխաներից մեկն է։ Նրա հայրը հացթուխ էր, իսկ մայրը՝ տնային տնտեսուհի։ Մահոնին  18 տարեկան հասակում տեղափոխվել է ԱՄՆ։ Նա սովորել է Քուինսիի համալսարանում և Արևմտյան Իլինոյսի համալսարանում, որտեղ ստացել է անգլերենի մագիստրոսի աստիճան։ 1970-ականներին նա անգլերեն է դասավանդել Արևմտյան Իլինոյսի համալսարանում։ Մահոնին նաև կարճ ժամանակ ծառայել է ԱՄՆ բանակում։

## Կարիերա
Մահոնին հիմնականում հայտնի էր թատերական գործերով։ Նա նորամուտը նշել է Բրոդվեյում «Կապույտ տերևների տուն» բեմադրությամբ, որը նրան արժանացրել է «Թոնի» մրցանակի։ Մեծ էկրանին նրա բեկումնային դերը դարձել է Բարրի Լևինսոնի դերը «Ալյումինե մարդիկ» կատակերգական դրամայում, որից հետո նա հայտնվել է «Ութնյակը դուրս է մնում խաղից» և «Ինչ-որ բան ասա» ֆիլմերում։

Նա հյուրի դեր է ունեցել «Հ. Ե. Լ. Փ.», «Ուրախ ընկերություն» և «Անբնական որոնումներ» սերիալներում, մինչև 1993 թվականին միացել է «Ֆրեյզեր» սիթքոմին։ Գլխավոր հերոսի հոր՝ Մարտին Քրեյնի դերը Մահոնիին բերել է «Էմմի», «Ոսկե գլոբուս» և «Սպուտնիկ» մրցանակների, ինչպես նաև ԱՄՆ-ի կինոդերասանների գիլդիայի պարգևի, որը նա կիսել է դերասանական կազմի հետ։

Հետագայում հայտնվել է էկրանին «Պացիենտներ» և «Գեղեցկուհիները Քլիվլենդում» սերիալներում՝ հյուրի դերով։

## Անձնական կյանք
Մահոնին երբեք ամուսնացած չի եղել և երեխաներ չի ունեցել։ Նա ապրել է Իլինոյս նահանգի Օկ-Պարկ քաղաքում։ 1980-ականների կեսերին Մահոնիի մոտ ախտորոշվել էր կոլոռեկտալ քաղցկեղ, որը նա հաղթահարել է։

Մահոնին Դեվիդ Հայդ Պիրսի հետ եղել է «Ֆրեյզեր» սերիալից գործընկերոջ որդու՝ Ջեյն Լիվզի կնքահայրը։

## Մահ
2014 թվականին Մահոնիի մոտ գլխի և պարանոցի շրջանների քաղցկեղ է ախտորոշվել։ 2018 թվականի փետրվարի 4-ին նա մահացել է կոկորդի քաղցկեղից Չիկագոյի հիվանդանոցում։

## Ընտրված ֆիլմագրություն

## Ծանոթագրություններ

## Արտաքին հղումներ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Թոնի» մրցանակի դափնեկիրներ
Կատեգորիա:Ամերիկացի երգիչներ
Կատեգորիա:Ամերիկացի կատակերգուներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացիներ իռլանդական սերմամբ
Կատեգորիա:Քաղցկեղից մահացածներ
Կատեգորիա:Անգլիացի տղամարդ կինոդերասաններ
Կատեգորիա:Ամերիկացիներ անգլիական սերմամբ
Իմ սիրտը քոնն է

**«Իմ սիրտը քոնն է»**, (), 2014 թվականի մեքսիկական հեռուստանովել, որը նկարահանվել է պրոդյուսեր Անա Գարսիա Օրբեգոնի կողմից` «Televisa» կինոստուդիայի համար։ Գլխավոր դերերում են Սիլվիա Նավարոն, Խորխե Սալինասը և Մայրին Վիլյանուևան։ Նկարահանվել է իսպանական «Աննա և 7» հեռուստասերիալի հիման վրա, որը եթեր է դուրս եկել 2014 թվականի հունիսի 30-ին, «Canal de las Estrellas» ալիքով։

## Սյուժե
Ֆերնանդո Լասկուրայնը հարուստ բիզնեսմեն է և կնակորույս տղամարդ, որը փորձում է մեծացնել իր յոթ չարաճճի երեխաներին։ Նա նոր դայակ է փնտրում և վարձում է Աննա Լեալին, որն էկզոտիկ պարուհի է և փորձում է թաքցնել իր երկակի կյանքը։ Ֆերնանդոն սիրահարվում  է դայակին։ Չնայած նրան, որ Աննա չուներ փորձ և կրթություն, նա կարողանում է արագ լեզու գտնել Լասկուրայնի երեխաների հետ։ Աննան երազում էր մայր դառնալու մասին, բայց երբ նրա տունն  ավերվում է դժբախտ պատահարի հետևանքով, նա ստիպված է լինում փող վերցնել «Չիկագո» գիշերային ակումբի իր անխիղճ ղեկավարից, որտեղ նա գաղտնի աշխատում էր։ Հետագայում Ֆերնանդոն պետք է ընտրություն կատարի երկու կանանց` Աննայի և Իզաբելայի միջև. վերջինս  տնտեսագետ է և փորձված կին, ում մայրը խորհուրդ է տալիս ամուսնանալ միլիոնատիրոջ հետ։

## Դերերում
* *Սիլվիա Նավարո*՝ Անա Լեալ
* *Խորխե Սալինաս*՝ Ֆերնանդո Լասկուրայն 
* *Մայրին Վալյանուեվա*՝ Իզաբելա Վասկես Դե Կաստրո
* *Պաբլո Մոնտերո*՝ Դիեգո Լասկուրայն
* *Խարխե Արավենա*՝ Անխել Ալտամիրանո 
* *Ադրիան Ուրիբե*՝ Խուան «Ջոնի» Գուտերես
* *Պաուլինա Գոտո*՝ Ստեֆանի «Ֆանի» Լասկուրայն Դիեզ
* *Կարմեն Սալինաս*՝ Յոլանդա դե Կաստրո Վասկես
* *Ֆաբիլո Կամպոմանես*՝ Ջենիֆեր Ռոդրիգես 
* *Ռաֆայել Ինկլեն*՝ Նիկոլաշ Լասկուրայն
* *Պոլո Մորին*՝ Ֆերնանդո «Նանդո» Լասկուրայն Դիեզ
* *Մարկո Կորլեոնե*՝ Մայք
* *Խուան Պաբլո Խիլ*՝ Լեոն Գոնսալես
* *Ռենե Մարադոս*՝ Բրունո Ռոմերո
* *Լիզարդո Գուարինոս*՝ Էնրիկո Բասուրտո
* *Կառլա Գոմես*՝ Էստեֆանիյա Դիեզ Լասկուրայներից 
* *Էմիլիո Օսորիո*՝ Սեբաստիան Լասկուրայն Դեսյատ 
* *Դանիելա Կորդերո*՝ Խիմենա Լուան Լանդերոս 
* *Բեատրիս Մորայրա*՝ Մանուելա 
* *Իսիդորա Վիվեսա*՝ Ալիսիա Լասկուրայն Դեսյատ 
* *Խոսե Պաբլո Ալանի*՝ Գիլերմո «Գիյ» Լասկուրայն Դիեզ 
* *Մանուել Ալան*՝ Ալեխանդրո «Ալեքս» Լասկուրայն Դիեզ
* *Իզաբելլա Թենա Լուզ*՝ Լուզ Լասկուրայն Դեսյատ 
* *Անա Գարսիա Օբրեգոն*՝ Սեբյա 
* *Կառլա Ֆարֆան*՝ Լաուրա

## Ծանոթագրություններ

## Արտաքին հղումներ
* 

Կատեգորիա:Մեքսիկական հեռուստասերիալներ
Էնթոնի Պետիս

**Էնթոնի Փոլ Պետիս** (, ), ամերիկացի խառը ոճի բռնցքամարտիկ, հանդես է գալիս *UFC*-ի հովանու ներքո՝ թեթև քաշային կարգում։ *UFC*-ի թեթև քաշային կարգի նախկին չեմպիոն է։ Հանդիսանում է WEC-ի թեթև քաշային կարգի վերջին չեմպիոնը։

2019 թվականի հոկտեմբերի դրությամբ նա գտնվում է թեթև քաշային կարգում և կիսամիջին քաշային կարգում 11-րդ հորիզոնականում։ Ըստ հեղինակավոր *ufc.com* վարկանիշի՝ Պետիսը թեթև քաշային կարգում զբաղեցրել է երկրորդ հորիզոնականը 2015 թվականին և 8-րդը լավագույն մարտիկների ցուցակում՝ անկախ քաշային կարգից, սակայն հիմա նա չի ներառված լավագույն տասնյակի մեջ։ Էնթոնի Պետիսը մի շարք սպորտային հրատարակությունների մրցանակակիր է, ինչպիսիք են *Sherdog, FIGHT! Magazine, MMA Live* և այլն։

## Գործունեություն
Էնթոնիի *MMA* պրոֆեսիոնալ դեբյուտը տեղի է ունեցել 2007 թվականի դեկտեմբերին։ Նա մնացել է անպարտելի 8-0-ի ռեկորդով Վիսկոնսին նահանգի Միլուոկիում անցկացրած բոլոր մարտերում, նախքան *WEC*-ում դեբյուտը։

Պետիսին մարզում է *MMA* հայտնի մարզիչ Ջեֆ «Duke» Ռուֆուսի մոտ՝ Ռուֆուսպորտ կազմակերպության անդամը և ղեկավարը, որը մարզում է այնպիսի մարտիկների, ինչպիսիք են Ալան Բելչերը, Էրիկ Կոխը, Բեն Ռոտվելը, Բեն Ասքրենը և Դենի Դաունսը։

## Տիտղոսներ և ձեռքբերումներ
### Ընդհանուր մենամարտեր
* **[[Ultimate Fighting Championship]]**
** UFC-ի թեթև քաշային կարգի չեմպիոն (1 անգամ)
** Տիտղոսի մեկ հաջող պաշտպանույթյուն
** «Երեկոյի լավագույն նոկաուտ» մրցանակի մրցանակակիր (2 անգամ) ընդդեմ Ջո Լոուզոնի, Դոնալդ Սերոնեի
** «Երեկոյի ցավեցնող հնարք» մրցանակի մրցանակակիր (1 անգամ) ընդդեմ Բենսոն Հենդերսոնի
** «Երեկոյի ելույթ» մրցանակի մրցանակակիր (1 անգամ) ւնդեմ Հիլբերտ Մելենդեսի
** «Տարվա լավագույն ցավեցնող հնարք» մրցանակի մրցանակակիր (2013) ընդդեմ Բենսոն Հենդերսոնի
* **World Extreme Cagefighting**
** WEC-ի թեթև քաշային կարգի չեմպիոն (1 անգամ, վերջինը)
** «Եկեոյի լավագույն նոկաուտ» մրցանակի մրցանակակիր (1 անգամ) ընդդեմ Դենի Կաստիլյոի
** «Երեկոյի խեղդող հնարք» մրցանակի մրցանակակիր (1 անգամ) ընդդեմ Շեյն Ռոլլերի
** «Երեկոյի լավագույն մենամարտ» մրցանակի մրցանակակիր (1 անգամ) ընդդեմ Բենսոն Հենդերսոնի
* **Gladiators Fighting Series **
** GFS-ի թեթև քաշային կարգի չեմպիոն (1 անգամ)
** Տիտղոսի մեկ հաջող պաշտպանություն
* **Sherdog**
** Տարվա առաջխաղացում (2010)
* **USA Today**
** Տարվա լավագույն մենամարտ (2010) ընդդեմ Բենսոն Հենդերսոնի
* **[http://www.mmafighting.com/ MMAFighting.com]**
** Տարվա լավագույն մենամարտ (2010) ընդդեմ Բենսոն Հենդերսոնի

## Ծանոթագրություններ

Կատեգորիա:Ամերիկացի ընդհանուր մենամարտիկներ
Կատեգորիա:Ամերիկացի բռնցքամարտիկներ
Ազնիվ գող

**Ազնիվ գող** (), 2020 թվականի թողարկվելիք մարտաֆիլմ։ Պրոդյուսերը Մարք Ուիլիամսն է, սցենարի հեղինակները՝ Ուիլիամս և Սթիվ Ալրիչները։ Ֆիլմում նկարահանվել են Լիամ Նիսոնը, Քեյթ Վալշը, Ռոբերտ Պատրիկը, Էնթնի Ռամոսը, Ջեֆրի Դոնովանը և Ջեի Քորթնին։

## Սցենար
Թոմ Քարթերին (Լիամ Նիսոն) բոլորն անվանում են «անորսալի կողոպտիչ», քանի որ նա արդեն գողացել է $9 միլիոն՝ փոքր քաղաքի բանկերից, դրա հետ մեկտեղ նրա ինքնությունը չեն կարողանում պարզել։ Բայց, այն բանից հետո, երբ Թոմը սիրահարվում է Էնիին (Քեյթ Վալշ), որոշում է իր կյանքին նոր մաքուր մեկնարկ տալ և մոռանալ իր հանցագործ անցյալը, միայն թե պետք է կարողանա հաղթահարել ՀԴԲ երկու գործակալների կողմից ստեղծված փորձությունները։

## Կազմ
* Լիամ Նիսոն` Թոմ Քարթերի դերում, «անորսալի կողոպտիչ» անվանումով հայտնի գող
* Քեյթ Վալշ` Էնի Սամփթերի դերում, Թոմի սիրելի կինը
* Ջեի Քորթնի` Ջոն Նիվենսի դերում, ՀԴԲ գործակալ
* Ջեֆրի Դոնովան` Թոմ Մեյերսի դերում
* Էնթնի Ռամոս` Ռամոն Հոլի դերում, ՀԴԲ գործակալ, Թոմի գործընկերը
* Ռոբերտ Պատրիկ` Սեմ Բեյքերի դերում
* Ջեսմին Քեֆաս Ջոնս` Բեթ Հոլի դերում

## Արտադրություն
2018 թվականի հոկտեմբերի 12-ին հայտարարվել է, որ Լիամ Նիսոնը և Քեյթ Վալշը պետք է մարմնավորեն բանկի կողոպտիչ Թոմ Քարթերի և վերջինիս սիրելիի՝ Էնիի կերպարները, պրոդյուսեր Մարք Ուիլիամսը որպես դերասանական կազմի անդամ նշել էր նաև Ջեի Քորթնիի և Ջեֆրի Դոնովանի անունները։ Ֆիլմի պրոդյուսերները Թեի Դունքանը, Մայլս Նեստելը, Ուիլիամսը և Քրեիգ Չափպանն են։ Նեյոմբերին Քորթնիի և Դոնովանի հետ միասին դերասանական կազմին ավելացել են նաև Էնթնի Ռամոսը և Ռոբերտ Պատրիկը։ Նկարահանումները սկսվել են նոյեմբերի 5-ին։

## Թողարկում
2020 թվականի հունվարին *Briarcliff Entertainment*֊ը գնել է ֆիլմի իրավունքները և թողարկման ամսաթիվը նշանակել 2020 թվականի սեպտեմբերի 4-ը։ 2020 թվականի հունիսին հայտարարվել է, որ *Open Road Films*֊ը *Briarcliff*֊ի հետ միասին կհամաթողարկի ֆիլմը։ Թողարկման ամսաթիվը տեղափոխվել է 2020 թվականի հոկտեմբերի 9-ին։

## Ծանոթագրություններ

## Արտաքին հղումներ
* 

Կատեգորիա:2020 ֆիլմեր
Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:IMAX ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Մասաչուսեթսում նկարահանված ֆիլմեր
Whenever

**«Whenever»**, ամերիկյան The Black Eyed Peas խմբի երգը, որը թողարկվել է 2011 թվականի սեպտեմբերի 26-ին որպես վեցերորդ ստուդիական ալբոմի՝ «*The Beginning»*-ի երրորդ պրոմոսինգլ։

## Նախապատմություն
«Whenever» երգը դարձել է լիարժեք սինգլ, սակայն «DipDive» սոցիալական կայքում երկրպագուների քվեարկության ժամանակ, այն իր հորիզոնականները զիջել է «Just Can't Get Enough» երգին։ 2011 թվականի օգոստոսին ֆրանսիական լրատվամիջոցները սկսել են շշուկներ տարածել «Whenever» երգի որպես սինգլ թողարկման վերաբերյալ։ Օգոստոսի 24-ին «Polydor» լեյբլի ֆրանսիական մասնաճյուղը հաստատել է Ֆրանսիայում երգի որպես սինգլ թողարկվելու մասին տեղեկությունը։

## Թողարկում
«Whenever» սինգլը թողարկվել է ֆրանսիական ռադիոյում 2011 թվականի սեպտեմբերի 26-ին, այնտեղից էլ տարածվել է Բելգիայի (Վալլոնիա) ռադիոկայաններով։

## Ստեղծողներ
* Պրոդյուսեր՝ will.i.am
* Հեղինակներ՝ William Adams, Stacy Ferguson
* Հարվածայինների գործիքավորում՝ Moog Bass և will.i.am
* Կիթառ՝ Alain Whyte
* Դաշնամուր՝ Keith Harris
* Երաժշտության ստեղծում և ձայնագրում՝ will.i.am և Padraic “Padlock” Kerin, Նյու Յորքի «Germano Studios» և Կալիֆոռնիայի Բերբանկ քաղաքի «Glenwood Place Studios» ստուդիաներ։

## Չարթեր

## Ծանոթագրություններ
Ստեֆանի Նիզնիկ

**Ստեֆանի Լին Նիզնիկ** (, ), ամերիկացի դերասանուհի։

## Կենսագրություն և կարիերա
Ստեֆանի Լին Նիզնիկը ծնվել է 1967 թվականի մայիսի 20-ին ԱՄՆ-ի Մեն նահանգի Բանգոր քաղաքում։ Եղել է ընտանիքի ավագ երեխան և ունեցել է կրտսեր եղբայր՝ Դևիդը։ Եղել է գերազանցիկ և փոխանակմամբ ուսանողուհի, Ազգային արժանիքների կրթաթոշակային ծրագրի կրթաթոշակառու։ Դյուկի համալսարանում ստացել է Անջեր Բ. Դյուկի կրթաթոշակ։ Հրավիրվել է մասնակցելու Ջեքսոնի լաբորատորիայի գենետիկական հետազոտությունների ամառային ծրագրին։ Նրա նպատակը եղել է գենետիկ դառնալը, բայց վերջում որոշել է զբաղվել դերասանական վարպետությամբ։ Գերազանց ավարտել է Հյուսիսային Կարոլինա նահանգի Դարեմ քաղաքի Դյուկի համալսարանը։ Ստացել է գիտական աստիճան թատերական վարպետության և ռուսաց լեզվի բնագավառում։

1994-2009 թվականներին Նիզնիկը նկարահանվել է 38 ֆիլմերում և հեռուստասերիալներում։ Առավել հայտնի է «Այրիի սերը» հեռուստասերիալում կատարած Նինա Ֆինի դերով։ Մյուս աշխատանքների շարքում Նիզնիկն ունեցել է նաև հրավիրված դերեր այնպիսի սերիալներում, ինչպիսիք են՝ «Դոկտոր Քուին, կին բժիշկը», «Պրոֆայլերը», «Sliders», «Ռազմաիրավաբանական ծառայություն», «Ֆրեյզեր», «Դարաշրջան», «Աստղային ճանապարհ։ Էնթերփրայզ», «Անհետացածը» և «Ախտորոշումը՝ սպանություն»։ Նաև խաղացել է 1995 թվականի «Անհետացող որդին» մարտաֆիլմի և 2007 թվականի «Վայրի կյանք» դրամայի գլխավոր դերերից մեկը։ Հայտնվել է նաև «Աստղային ճանապարհ։ Ապստամբություն» և «Դրախտային հաճույք» ֆիլմերում, ինչպես նաև «Կորուսյալները» հեռուստասերիալում։

2008 թվականին Նիզնիկը դարձել է «Four Winds Heart-Centered Healing»-ի համահիմնադիրներից մեկը։

2019 թվականի հունիսի 23-ին Նիզնիկը մահացել է Կալիֆոռնիա նահանգի Էնսինո տարածքում, իր 52-ամյակից մեկ ամիս անց։ Լոս Անջելեսի կորոների զեկույցի համաձայն՝ մահը վրա է հասել լյարդի քրոնիկ հիվանդության և ալկոհոլի քրոնիկ օգտագործման հետևանքով։ Նա ունեցել է մայր, խորթ հայր, եղբայր և բազմաթիվ հարազատներ։ Մահվան պահին ապրել է երկու շների՝ Նուկլեուսի և Ջեյքի հետ։

## Ընտրված ֆիլմագրություն

## Ծանոթագրություններ

Կատեգորիա:Մայիսի 20 ծնունդներ
Կատեգորիա:1967 ծնունդներ
Կատեգորիա:Հունիսի 23 մահեր
Կատեգորիա:2019 մահեր
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Քաղցկեղից մահացածներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Թատրոնի ամերիկացի դերասանուհիներ